100 Vestlendingar á þjóðfundi um sóknaráætlun Svipmynd af fundinum . Ljósm. SL. Um hundrað Vestlendingar mættu á þjóðfund sem haldinn var í Borgarnesi á laugardaginn . Fundurinn var liður í fundaröð sem forsætisráðuneytið stendur fyrir og fjallar um Sóknaráætlun 20 / 20 en í því felst að draga fram styrkleika og sóknarfæri þjóðarinnar og gera tillögur og áætlanir á grunni þeirra . Hrefna B. Jónsdóttir framkvæmdastjóri SSV sá um boðun á fundinn . Hún segir mikla vinnu hafa legið á bak við boðunina , en viðtökur þeirra sem valdir voru með handahófskenndu úrtaki úr þjóðskrá voru fremur dræmar . “ Við sendum út 300 bréf samkvæmt úrtaki úr þjóðskrá og það skiluðu sér aðeins 30 af þeim . Við fórum því í að hringja út til að ná því takmarki okkar að fá 80 - 90 þátttakendur , en grunnurinn var hópur sem var handvalinn auk um 10 starfsmanna ráðuneyta . ” Hrefna segir víða hafa verið komið við í umræðuhópum en skipt var niður í 11 hópa og hver þeirra valdi sér fimm viðfangsefni að fjalla um . “ Hver hópur kaus sér fimm viðfangsefni sem snerta atvinnulíf . Ég get nefnt sem dæmi að víða var fjallað um sjávarútveg og til dæmis aðgengi fólk að veiðum og vinnslu . Þá voru margir staðir nefndir eins og Snæfellsjökull , Reykholt , Grundartangi og Björgunarskólinn á Gufuskálum . Fornsögurnar okkar og kynning þeirra inn í ferðaþjónustuna komu víða við sögu og svona er lengi hægt að telja , ” segir Hrefna . Í framhaldinu verður unnið úr niðurstöðum allra fundanna á landinu og gefin út samantekt . Nú á eftir að halda fundi á Akureyri , Selfossi , í Reykjanesbæ og Reykjavík . Við erum hólpin ! - 22.2.2010 17:45:23 Þetta getur ekki klikkað fyrst bæjarstjorinn á Akranesi er þarna fremstur á myndinni . LOL